אהבה מעבר לפינה

אהבה מעבר לפינה היא סדרת דרמה ישראלית, בסגנון טלנובלה, ששודרה כהפקה משותפת של שלוש זכייניות השידור של ערוץ 2, רשת, שידורי קשת וטלעד.

==הפקה==
שידור הסדרה החל ביולי 2003, כרצועת שידור יומית בשעות הערב, המשודרת בימים א'-ה' בשעה 19:15 ובשידור חוזר למחרת בשעה 11:00. זכייני ערוץ 2 קיבלו היתר מהממונה על ההגבלים העסקיים לצורך הפקה ושידור משותף של הטלנובלה, מאחר שהדבר נאסר בדרך כלל על פי תנאי הזיכיון, ולמרות התנגדות של ערוץ 10 לשיתוף הפעולה. רשת פיצה האט השקיעה בהפקת הסדרה, כמעין פרסום סמוי ובמקור אמור היה שם רשת הפיצריות בסדרה להיות פיצה האט, אך הרשות השנייה פסלה זאת ולכן נבחר השם "פיצה ארט".

הסדרה זכתה להצלחה ולאהדת קהל, והסתיימה לאחר שלוש עונות ביוני 2005. 

את שיר הפתיחה של הסדרה "אהבה מעבר לפינה" כתב יואב גינאי, הלחין יוני רועה ושרה שרית חדד. את מוזיקת הרקע הלחין תסריטאי הסדרה גל פרידמן.

העונה הראשונה עלתה ב-2003 וכללה 101 פרקים. העונה השנייה עלתה ב-2004 ועד פברואר 2005 וכללה 99 פרקים. והעונה השלישית והאחרונה עלתה במאי 2005 וכללה 70 פרקים.

ביולי 2004 יו"ר הוועדה למלחמה בסמים בכנסת, ח"כ איוב קרא, כינס דיון בטענה שהסדרה משדלת בני נוער לשימוש בסמים.

בעונתה הראשונה של הסדרה יצאו לה מוצרים נלווים כמו: חוברת הפעלה.

== עלילה כללית ==
העונה הראשונה של הסדרה זכתה לתואר "הטלנובלה הנצפית ביותר" ב-2004.

===עונה ראשונה===
עלילת העונה הראשונה עוקבת אחר מלחמת חברות, כשרשת פיצריות מחליטה לפתוח סניף, לצד פיצרייה שכונתית קטנה. במקביל לעלילה זו, נוצר סיפור אהבה בלתי אפשרי בין אלונה (איה קורן), בתה של בעלת הפיצרייה השכונתית, וליאור (יהודה לוי), בנו של בעל הרשת. במהרה סיפור אהבה זה הופך לדילמה משפחתית קשה. במשך העלילה נוצרים לדמויות הרבות סיפורי אהבה, חברות, דילמות וקשיים וסמים.

===עונה שנייה===
אלונה, לכאורה, מפילה את עוברה וטסה להודו. ליאור מתגעגע אליה, ופוגש את קרן (רננה רז), וזאת מנסה לגנוב ממנו כסף בשל בקשת אחיה. במהלך העונה קרן מתחרטת על מעשייה והיא וליאור הופכים לחברים. בעונה זו מתגלה שלאביה של שירלי (אגם רודברג) ואלונה יש בת נוספת מאישה אחרת, ומכאן העלילה מתחילה להסתבך. במהלך העונה קרן וליאור נפרדים, ובפרק האחרון לעונה חוזרים להיות חברים.

===עונה שלישית ואחרונה===
בתחילת העונה מתגלה, כי אלונה נהרגה בתאונת דרכים בהודו. קרן עוזבת את ליאור, וליאור מגלה שיש לו בת בשם גאיה מאלונה. ובכך מתברר, כי אלונה מעולם לא הפילה את עוברה. ליאור פוגש את דנה (מלי לוי), מתאהב בה, אך בהמשך העונה הוא מגלה כי הוא מאוהב בשירלי, אחותה של אלונה. בפרק סיום הסדרה שירלי וליאור הופכים לזוג, דניאלה וליאור משלימים והכל חוזר למקומו בשלום.

==דמויות==
===כל העונות===
* ליאור דביר (יהודה לוי): מנהל פיצריית ארט. בנם של אמנון ונעמה, ובן זוגה של עדן, אך במהלך העונה הראשונה, הוא עוזב אותה, עבור מה שגורם לאלונה לנסוע להודו, כשכולם חושבים שהיא עשתה הפלה, אך בעונה השלישית, מתגלה שיש להם בת, בשם גאיה. בעונה השנייה, ליאור יוצא עם קרן, שבהתחלה מנסה לגנוב את כספו, ובמהלך עונה זו, הוא מגלה על הסוד הגדול מעברה שהסתירה ממנו ולכן נפרד ממנה. לאחר מכן מנהל רומן קצר עם יריבתו עמית ולבסוף חוזר אל קרן. בעונה השלישית, הוא יוצא עם דנה, ובסופה הוא נהיה בן הזוג של שירלי. בעונה הראשונה, לליאור יש רשת פיצריות מצליחה אך בפרק 81 בעונה הראשונה כל כספם נלקח-כי הרואה חשבון של אמנון מעל בכספם וברח לחו"ל עם הכסף ובכך גם רשת הפיצריות ובנוסף לכול הם גם בחוב.
* שירלי ברזילי (אגם רודברג): בתם של נתן ודניאלה. אחותה של אלונה, ואחותה למחצה של אליאן. בעונה הראשונה, היא יוצאת עם רועי, אך הם נפרדים, לאחר זמן קצר. לאחר מכן היא מתחילה לצאת עם ארז, שאונס אותה, בשל סירובה לקיים עמו יחסי מין. בסוף העונה, היא מתאהבת בטל - החבר של חברתה יוליה, אך בעונה השנייה, הוא חוזר עם אביו לאשדוד, ולכן הם נפרדים. בעונה השנייה, שירלי יוצאת עם אייל, אך מכיוון שהוא מעשן סמים ומשכנע אותה גם כן לעשן, הוריה מתנגדים לכך. לאחר מכן, מיקי מנשק אותה והיא מבינה שהיא מרגישה אליו משהו למרות שהוא יוצא עם אחותה החורגת אליאן ובסוף טל מגיע מאשדוד ומבלבל את המצב והיא מתקשה לבחור ביניהם. בעונה השלישית, היא יוצאת עם שאול, שמתגלה כנשוי, ובסוף היא נהיית בת הזוג של ליאור.
* עדן אבוטבול (מירי בוהדנה): מעצבת אופנה ובת זוגו של ליאור, אך הוא עוזב אותה, עבור אלונה, והיא מתחילה לצאת עם גולן - החבר לשעבר של אלונה, אך בסוף העונה הראשונה, הם נפרדים כשהם מבינים שהם לא אהבו אחד את שני באמת, אלא רק ניסו להתגבר על ליאור ואלונה. בעונה השנייה עודד ויקי מחזרים אחריה, אך היא דוחה אותם, ולבסוף היא נענית לחיזוריו של יקי, בעלה של אחותה אורית, ובנוסף מתגלה שבעבר היא עזבה את יקי עבור ליאור. בסוף העונה השנייה היא חוזרת לגולן, והשניים מתכננים להתחתן, בדיוק כשיונת חוזרת לתל אביב, ומגלה שהיא בהריון מגולן. לבסוף הם מתחתנים. בעונה השלישית היא בוגדת בגולן עם רשף, בעלה של איילת, אך כשאיילת, אשתו, מגלה על הרומן עדן נפרדת מרשף על אף תחינותיו לחזור אליה. גולן גם מגלה על הרומן ביניהם ונפרד מעדן, שלבסוף מחליטה לעזוב לספרד. טרם עזיבתה לספרד גולן ועדן מתפייסים וחוזרים להיות זוג. 
* גולן אבוטבול (סמי הורי): בן זוגה של אלונה, אך היא עוזבת אותו עבור ליאור, והוא מתחיל לצאת עם עדן, החברה לשעבר של ליאור, אך בסוף העונה הראשונה הם נפרדים כשהם מבינים שהם לא אהבו אחד את שני באמת, אלא רק ניסו להתגבר על ליאור ואלונה. בסוף העונה הראשונה, הוא ויונת הופכים לזוג, בעונה השנייה הוא קונה את הפאב ג'קיס ביחד עם עודד ובוגד ביונת עם אליאן, ובסוף העונה השנייה הוא חוזר לעדן, והשניים מתכננים להתחתן, בדיוק כשיונת חוזרת לתל אביב, ומגלה שהיא בהריון מגולן. לבסוף הם מתחתנים. בעונה השלישית הוא זמר מתוסכל ואליאן ויקי מייצגים אותו. האמרגן הידוע מוסקונה מנסה לגנוב אותו לעצמו ומצליח להחתים אותו על חוזה. בהמשך, גולן אינו מרוצה מעבודתו עם מוסקונה, וחוזר להיות מיוצג תחת אליאן ויקי. מוסקונה מאיים עליו ופרץ לפאב שלו, ולבסוף השלושה מגיעים להסדר בו אליאן תהיה העוזרת האישית של מוסקונה, וגולן יחזור להיות מיוצג תחתיו. 
* אמנון דביר (נתן דטנר): אביו של ליאור, וגרוש מנעמה. בעל רשת פיצה ארט. בעונה הראשונה הוא יוצא עם ליסה, אך בסופה, הוא מאבד את כספו, ולכן ליסה עוזבת אותו. בעונה השנייה הוא מנהל רומן עם דניאלה, למרות נישואיה לנתן. בעונה השלישית דניאלה גרה אצלו בבית. אמנון מנסה לפייס את הסכסוך בנושא המשמורת על גאיה בין ליאור ודניאלה ללא הצלחה, ואף רוצה להיפרד מדניאלה, עד שדניאלה מתרצה בסוף העונה השלישית והזוג חוזר להיות יחד. 
* דניאלה ברזילי (דפנה רכטר): אשתו של נתן ואימם של אלונה ושירלי. לאחר שנתן נוטש אותה בתחילת העונה הראשונה, היא יוצאת עם אחיו משה, אך לאחר שנתן חוזר בסוף העונה הראשונה, היא עוזבת את משה וחוזרת לנתן, בשל בקשת בנותיה. בעונה השנייה היא בוגדת בנתן עם אמנון. בעונה השלישית היא מגלה שאלונה מתה ולוקחת את נכדתה גאיה. היא נאלצת להיאבק עליה עם ליאור ובהמשך ליאור מגדל את גאיה ודניאלה משלימה עם ליאור.

===עונה ראשונה ושנייה===
* יונת (שרון חזיז) (עונה ראשונה ושנייה): עזבה את ביתה באשדוד עם בנה טל, עקב אלימות מצד בעלה עופר, ויחד עם בנה, היא הגיעה לתל אביב. היא מתאהבת בגולן, אך נכנעת לחיזוריו של גולדמן, משום שהוא נתן לה ולטל דירה, אך בסוף העונה הראשונה, היא עוזבת את גולדמן עבור גולן. בעונה השנייה, היא בוגדת בגולן עם עודד, לאחר שגולן בגד בה עם אליאן. בסוף העונה השנייה, היא נכנסת להריון מגולן, ועקב כך, היא מפריעה לחתונתו עם עדן, ובסופו של דבר היא מגיעה להסכם עם גולן ועדן שהיא תחזור לאשדוד וגולן יבוא לבקר את בנם.
* טל (אושרי כהן) (עונה ראשונה ושנייה): בנם של עופר ויונת. עזב את ביתו באשדוד, ביחד עם אימו יונת, עקב אלימות מצד אביו - עופר, ויחד עם אימו, הוא הגיע לתל אביב, וגולדמן נותן להם דירה, אך למרות זאת, טל לא מחבב אותו, מכיוון שהוא מנסה להתחיל, עם אימו. במהלך העונה הראשונה, טל יוצא עם יוליה, אך בסופה, הוא עוזב אותה, עבור חברתה - שירלי, אך בתחילת העונה השנייה, הוא חוזר עם אביו לאשדוד, ולכן הם נפרדים. בסוף העונה השנייה, הוא חוזר עם אימו לתל אביב, ונאלץ להתחרות על שירלי, מול מיקי ובסוף שירלי בוחרת במיקי.
* נתן ברזילי (עמוס לביא) (עונה ראשונה ושנייה): בעלה של דניאלה, ואביהם של אלונה, אליאן ושירלי. בעונה הראשונה, הוא בורח לצרפת עקב חובות כספיים קשים, וכשהוא חוזר לישראל, הוא נאלץ להילחם, על אשתו דניאלה מול אחיו משה. בעונה השנייה, מתגלה שבעבר, הוא בגד בדניאלה, עם לינט, ועקב כך, הוא נעשה אביה, של אליאן. גילוי זה, גם מגלה, איפה הוא גר, כשהוא נסע לצרפת. בסוף העונה השנייה נפרד מדניאלה והופך להיות בן זוגה של לינט ועוזב את העיר.
* עודד (ישי גולן) (עונה ראשונה ושנייה): קבלן. חברו הטוב של ליאור. מנהל הסניף של ליאור ואמנון. בעונה הראשונה, הוא מנהל רומן עם ליסה, אף שהיא יוצאת עם אמנון, ובעונה השנייה הוא בעל הפאב ג'קיס ביחד עם גולן ומחזר אחרי עדן, שדוחה את חיזוריו. בנוסף, עודד גם שוכב עם יונת - החברה של גולן, ואף מתאהב בקרן - החברה של ליאור.

===עונה שנייה ושלישית===
* יקי תמיר (לירון לבו) (עונה שנייה ושלישית): רס"ן בצבא, ובעלה של אורית. בשל היותו רודף נשים, הוא מתחיל עם כל בחורה שלידו, מה שגורם לו לבגוד באורית, פעמים רבות, פעם אחת, אפילו עם אחותה עדן, שהייתה חברתו לשעבר, בטרם היא עזבה אותו עבור ליאור. בנוסף, יקי אף מנסה לאנוס חיילת בשם הילה, מה שגורם לה להגיש נגדו תלונה במשטרה. גם מתגלה שבעבר, יקי נתן כסף לקרן, כדי שתישכב איתו. בעונה השלישית הוא עובד בפאב של גולן עם אליאן ומנהל רומן עם איילת אשר נשואה לרשף. 
* אליאן ברזילאי (מורן גרוס) (עונה שנייה ושלישית): בתם של נתן ולינט, ואחותן למחצה של אלונה ושירלי. מגיעה מצרפת לישראל, ומופתעת לגלות שלנתן, יש משפחה אחרת, ובהמשך אף מתגלה לדניאלה ולשירלי, שהיא הבת שלו. אליאן מתחילה לנהל רומן, עם גולן, אך מכיוון שהוא יוצא עם יונת, היא מתחילה לצאת עם אחיו מיקי ובסוף נפרדת ממיקי ובאותו היום שוכבת עם פיני המאמן של מיקי והשותף שלה. בעונה השלישית היא מתגוררת בשותפות עם שירלי, עובדת בפאב של גולן ובהמשך הופכת להיות האמרגנית של גולן ומפיקה לו קליפ על אף התנגדותה של עדן, אשתו של גולן. היא הופכת לבת הזוג של יואב, שותפה של שירלי מהלימודים- עד שמגלה לה שיש לו רגשות לבת זוגו הקודמת, תמר והם נפרדים. לאור מצבה הקשה היא נוהגת שיכורה ברכבו של גולן וגורמת לתאונה בה נפגע אדם ובורחת מהזירה, כשגולן מתעמת איתה על כך ושהמשטרה הגיעה לחקור אותו- היא מנסה להתחמק ולמסור למשטרה שאין לה כל קשר לכך ולהטיל את האשמה על גולן שמתסבך. לבסוף מתרצה ומגלה את האמת במשטרה. היא ממשיכה בניסיונותיה להקים משרד אמרגנות עם יקי, ולבסוף גולן חוזר ליצוגה על אף איומיו של מוסקונה- לבסוף השלושה הסכימו שגולן יחזור לייצוגו של מוסקונה, ואליאן תהיה העוזרת האישית של מוסקונה.

===דמויות שהשתתפו בסדרה במשך עונה אחת ===
===עונה ראשונה===
* אלונה ברזילי (איה קורן): בתם של נתן ודניאלה. אחותה של שירלי, ואחותה למחצה של אליאן. בת זוגו של גולן, אך במהלך העונה הראשונה, היא עוזבת אותו, עבור ליאור - המתחרה העסקי שלה, ואף נכנסת להריון ממנו, אך מכיוון שליאור, לא רוצה את ההריון, היא נוסעת להודו, כשהיא גורמת לכולם לחשוב, שעשתה הפלה, אך בעונה השלישית, מתגלה שהיא לא עשתה הפלה, ולכן לה ולליאור, יש בת בשם גאיה. בנוסף גם מתגלה, שהיא מתה בתאונת דרכים, ולכן גאיה עוברת לישראל.
* איציק גולדמן (דני שטג) (עונה ראשונה): רופא, שנותן ליונת וטל דירה. נמצא בהליכי גירושים. מחזר אחרי יונת, שלבסוף עונה לחיזוריו, וכשעופר בעלה של יונת, מגיע לתל אביב, הוא גורם לו, לגרש אותה, כדי שהוא יוכל להתחתן איתה, אך למרות זאת, הם לא מתחתנים, כי בסוף העונה הראשונה, היא עוזבת אותו, עבור גולן.
* ליסה (מיכל פורס): (עונה ראשונה) חברתה של עדן. יוצאת בעונה הראשונה, עם אמנון רק בגלל כספו ובנוסף לכך היא בוגדת בו עם עודד האקס שלה. אמנון מציע לה נישואים והיא מסכימה אך בסוף עונה זו, היא עוזבת את אמנון, כיוון שהוא איבד את כל כספו.
* יוליה (בר פאלי): (עונה ראשונה) חברתה של שירלי. יוצאת בעונה הראשונה, עם טל, שלבסוף עוזב אותה, עבור חברתה - שירלי. בסוף העונה הראשונה, כשארז אונס את שירלי, היא מסייעת לו, ולא לשירלי ומפסיקה להיות חברה של שירלי.
*ארז (יהונתן כיס-לב) (עונה ראשונה): החבר השני של שירלי בעונה הראשונה. מתנדב במד"א. מתברר כאנס כאשר מכריח את שירלי לקיים עמו יחסי מין בניגוד לרצונה. לאחר חקירה מתוודה אודות מעשיו בפני המשטרה, ומקבל צו הרחקה משירלי.
* משה ברזילי (יגאל שדה) (עונה ראשונה): אחיו של נתן, שמאוהב באשתו של נתן - דניאלה. לאחר שנתן נוסע לצרפת, הוא מחזר אחרי דניאלה, והם הופכים לזוג, עד שנתן חוזר לישראל, ומנסה להחזיר אליו את דניאלה. בדומה לנתן, גם אלונה ושירלי, לא מחבבות אותו ורבות איתו כל הזמן.
* בועז (נרי צדקה) (עונה ראשונה): מדריך הג'ודו לשעבר של שירלי.
* רועי (מעיין הרוש) (עונה ראשונה): די ג'יי. החבר הראשון של שירלי והסקס הראשון שלה, בעונה הראשונה ובסוף הם נפרדים.
* עופר (אלירן כספי) (עונה ראשונה): קבלן. בעלה של יונת, ואביו של טל. נהג באלימות כלפי יונת וטל, ולכן הם עזבו אותו, וברחו לתל אביב. בסוף העונה הראשונה, הוא מגיע לתל אביב, ומנסה לחזור ליונת, אך גולדמן, שגם רוצה את יונת, גורם להם להתגרש. בעונה השנייה, מתברר שהוא חזר לאשדוד, ביחד עם טל.

===עונה שנייה===
* קרן (רננה רז) (עונה שנייה): אחותו על עמי. בשל היותם עניים, היא עוזרת לו לגנוב, ובמהלך העונה, עמי שולח אותה לגנוב כסף מליאור, אך היא מתאהבת בו, ורוצה לחזור למוטב, מה שגורם לה לסכסוך עם עמי. לבסוף, היא מתחילה לצאת עם ליאור, אך היחסים של השניים, עוברים משבר, כאשר מתגלה לליאור, שקרן עסקה בעבר בזנות, עם יקי, בשביל להשיג כסף עבור עמי. לאחר מכן, ליאור בוגד בה עם עמית, והיא מתנחמת אצל עודד, שמאוהב בה. אך בסוף השניים מבינים שהם מאוהבים, וליאור וקרן חוזרים להיות זוג ונפרדים בסוף.
* מיקי אבוטבול (רן בכור) (עונה שנייה): כדורגלן. אחיו של גולן. מאוהב בשירלי, אבל היא מתחילה לצאת עם אייל, והוא מתחיל לצאת עם אחותה - אליאן, מבלי לדעת שלזו, היה קודם רומן עם אחיו - גולן. פיני החליט להעיף אותו מהקבוצת כדורגל בגלל ההתנהגות האלימה שלו מה שמסכן את תפקיד הספורטאי המצטיין שלו בצבא ולכן מחליט בהצעת אליאן לזייף את החתימה שלו, לבסוף מגלה אליאן לפיני על כך ופיני מחליט להודיע לצבא על הזיוף ונלקח ממנו התפקיד ספורטאי מצטיין ובגלל זה גם מיקי בורח מהצבא בשבוע הראשון. לקראת סוף הסדרה, עוזב את אליאן והוא ושירלי הופכים לזוג ונפרדים בסוף.
* עמי (צק ברקמן) (עונה שנייה): אחיה של קרן. בשל היותם עניים, הוא משכנע אותה, לעזור לו לגנוב מליאור, אך לבסוף, ליאור גורם לו להיכנס לכלא, לזמן מה, ולאחר שהוא משתחרר, הוא שומע לעצת ליאור, ובורח לעפולה, משום שהוא חייב כסף לרומריו, שמאיים עליו ובסוף חוזר ומחזיר לרומריו את החוב אחרי שנעמה נתנה לו את הכסף.
* אורית תמיר (אסנת חכים) (עונה שנייה): אחותה של עדן, ואשתו של יקי. במהלך העונה, יקי בוגד בה, פעמים רבות, פעם אחת, אפילו עם אחותה - עדן, מה שגורם לסכסוך בין האחיות, אך לבסוף הן משלימות. בהמשך היא מתחילה לעבוד אצל ליאור בעסק הפיצות הקפואות כאשת שיווק. לבסוף, יקי מנסה לאנוס חיילת בשם הילה, וזו מגישה נגדו תלונה במשטרה, מה שגורם למשברים בין אורית ליקי, ובשל כך, כשאורית מחפשת נחמה, היא מוצאת את עצמה, מתנשקת עם ליאור, אך זה דוחה את חיזוריה, בגלל היותו, בן הזוג של קרן.
* נעמה דביר (ריקי גל) (עונה שנייה): ציירת. אימו של ליאור, וגרושתו של אמנון. במהלך העונה, היא מגיעה מחוץ לארץ לישראל, והיא ואמנון, מתחילים לריב, בעקבות עברם, מה שמפריע לליאור. לבסוף, מתגלה שבעבר היא ניסתה להתאבד, יחד עם ליאור, ואמנון שהצליח לעצור את זה, גירש אותה מהבית, ודרש ממנה לעזוב את ישראל.
* אייל (ניר זליחובסקי) (עונה שנייה): בחור שלוקח סמים. במהלך העונה, הוא ושירלי מתחילים לצאת, למרות התנגדותם, של הוריה של שירלי ובסוף הוא נותן לשירלי לעשן סמים והם נעצרים ולאחר מכן הם נפרדים.
* עמית איסר (בקי גריפין) (עונה שנייה): מנהלת רומן, עם ליאור, על אף שהוא עדיין מאוהב בקרן ובסוף זה נגמר והיא ניסתה להעסיק את דניאלה כנגד ליאור.
* לינט (סמדר קילצ'ינסקי) (עונה שנייה): אימה של אליאן, מרומן עם נתן. מגיעה מצרפת לישראל, ומפריעה לנישואיהם, של נתן ודניאלה. בסוף היא ונתן חוזרים להיות זוג, ונתן עובר לגור איתה בצרפת.
* פיני (אריק משעלי) (עונה שנייה): המאמן של מיקי בכדורגל. שותף לדירה של אליאן, שוכב איתה ביום שהיא ומיקי נפרדו וגם מסגיר את מיקי לצבא בגלל שהוא חתם בשמו.
* זוהר (עמי ויינברג) (עונה שנייה): אביו של אייל. מאשים את שירלי, בכך שבנו לוקח סמים והוא ואייל בריב בסוף.
* מיכל (שרון הכהן בר) (עונה שנייה): חברתה של דניאלה. במהלך העונה, דניאלה משדכת בינה לבין אמנון, אך השניים נפרדים, לאחר שהיא תופסת אותו, מתנשק עם דניאלה.
* רומריו (שמעון כהן) (עונה שנייה): פושע שעמי חייב לו כסף. מאיים על עדן וקרן. ניסה להרוג את קרן ונעמה שמה לו ספריי ובסוף עמי שילם לו את החוב.
* הילה (שמרית לוסטיג) (עונה שנייה): חיילת שיקי מנסה לאנוס, אך אורית מפריעה לו באמצע. לאחר מכן, הילה מגישה נגד יקי, תלונה במשטרה והוא עומד למשפט.

===עונה שלישית===
* רשף בכר (אורן שבו): בעלה של איילת וחברו של ליאור. במהלך העונה עדן מתחילה לעבוד במפעל שלו ושל איילת, ובעקבות כך נוצר רומן בינו לבין עדן- אשר מתגלה בהמשך לאיילת שרוצה להיפרד ממנו. רשף מנסה לחזור לעדן ולממש את אהבתם, אך עדן מסרבת משום שאוהבת את בעלה גולן ולא רוצה להרוס את נישואיהם. רשף מנסה לחזור לאיילת ולהתנצל, ובהמשך גם איילת מפטרת אותו מהמפעל, אך איילת לא מתרצה ונפרדת מרשף לאחר שהחלה מערכת יחסים עם יקי, על אף שנכנסה להריון מרשף. 
* תמר אבני (רוני הדר): סטודנטית לרפואה, וחברתה של שירלי. במהלך העונה היא מתחילה לצאת עם יואב, אך בוגדת בו עם ליאור. בנוסף לכך, אחרי שמתקנת את המערכת יחסים שלה עם יואב היא נגררת לסחר בסמים באוניברסיטה לעזור למצב הכלכלי שלה, וגונבת כדורי מרץ למכור מהמעבדה של אבא של יואב. כשאחד התלמידים בפקולטה מתאשפז עקב שימוש יתר בכדורי מרץ, היא חוששת שהמשטרה תגלה על המקרה וגם תסולק מהלימודים. אביו של יואב מגלה שגנבה ממנו את הכדורים על אף שמנסה להכחיש, ולבסוף הוא מסלק אותה מהמעבדה ומאיים עליה שלא תיצור קשר עם בנו יואב, אחרת יספר למשטרה ולפקולטה ותסולק. היא עוזבת בלי לספר ליואב, אך לבסוף יואב מתעמת עם אביו שהוא אוהב את תמר- והשניים חוזרים להיות זוג ומסיימים את שנת לימודיהם הראשונה. 
* יואב אטינגר (אלון ליטבק): סטודנט לרפואה. מתאהב בתמר, והם הופכים לזוג, אך היא בוגדת בו עם ליאור ולכן הוא נפרד ממנה ומתחיל לצאת עם אליאן. אבל כאשר הוא מבין שעדיין יש לו רגשות לתמר, הוא עוזב את אליאן וחוזר לתמר.
* שאול ינאי (ליאון רוזנברג): מורה לסטודנטים לרפואה. במהלך העונה, שירלי, תמר ויואב מתחילים ללמוד אצלו, והוא מתחיל לצאת עם שירלי, אך מסתיר ממנה, את היותו נשוי, ולאחר ששירלי מגלה את זה, הם נפרדים, אף על פי שלקראת סוף הסדרה הוא מתגרש מאשתו ומנסה לחזור להיות עם שירלי - היא כבר מאוהבת בליאור.
* דנה רימון (מלי לוי): ביתו של זאב. יוצאת עם דייוויד, אך במהלך העונה עוזבת אותו בשביל ליאור. מתאהבת קשות בליאור, ורק לקראת סוף הסדרה מבינה שאינו מרגיש אותו דבר והשניים נפרדים.
* זאב רימון (יוסף אבו ורדה): איש עסקים. אביה של דנה. רוצה שהיא תצא, עם דייוויד, ולא עם ליאור. ליאור קנה ממנו יאכטה והוא ודייוויד עובדים אצל ליאור. בהמשך דייוויד והוא ניסו להפיל את ליאור בעסקה לא חוקית כדי להחזיר את דנה ודייוויד וזה לא הצליח וליאור התפטר ונשאר עם דנה.
* דייוויד מרגוליס (שרון פרנס): עובד של זאב ובן זוגה של דנה, אך במהלך העונה היא עוזבת אותו בשביל ליאור, והוא מחליט לנקום בו בשיתוף פעולה עם זאב והשניים מנסים להפיל אותו בעסקה לא חוקית. בעידודו של זאב אביה של דנה, הוא מציע נישואים לדנה אך היא לא מוכנה להינשא לו, ולבסוף הזוג נפרד.
* איילת בכר (טל ליפשיץ): אשתו של רשף ומנהלת איתו את המפעל. במהלך העונה מתקיימים סכסוכים רבים בין איילת לעדן בעניין תפקידה ונחיצותה של עדן במפעל ואיילת רוצה לפטר אותה, עד שמתפתחת ביניהן ידידות. בהמשך מתגלה שרשף ואיילת מנסים להרות זמן רב, אך איילת הסתירה מרשף שהיא נוטלת גלולות למניעת היריון, עד שהעניין מתגלה לרשף. במהלך העונה רשף בוגד בה עם עדן ובעקבות כך, היא מתחילה רומן עם יקי- תוך שמגלה שהיא בהיריון מרשף. רשף מנסה לשקם את היחסים ביניהם ולחזור לאיילת, אך היא לא מתרצה ורוצה להיות עם יקי- אך הוא מהסס בנושא הזוגיות שלהם לאור ההיריון, עד שמשנה את דעתו ויקי ואיילת הופכים לזוג. 
*אבישי (מושיק גלאמין): בחור שהיה בהודו עם אלונה. הוא מנסה לסחוט את דניאלה ואמנון בתמורה להגיד להם את האמת על אלונה ובסוף הוא מגלה להם את האמת שלאלונה יש תינוקת.
*גאיה דביר (תובל פרץ): הבת של אלונה וליאור שנולדה בהודו. דניאלה וליאור רבו על מי יגדל אותה.
* שלמה מוסקונה (שאול עזר): אמרגן ידוע, שרוצה לייצג את גולן ונאלץ להילחם עליו מול אליאן.
*יהושע אטינגר (יוסי סוקולסקי): אביו של יואב. מדען שיואב סידר לתמר עבודה אצלו ומפטר אותה בסוף אחרי שגילה על הכדורי מרץ שגנבה מהמעבדה שלו ומכרה באוניברסיטה. לבסוף מתעמת איתה על כך ומפטר אותה, תוך שמאיים עליה שאם תיצור קשר עם בנו ובן זוגה יואב- יגלה על המקרה למשטרה ולאוניברסיטה. יואב מתעמת איתו ומאיים שיסיים את הקשר אם אביו במידה ויעשה זאת. 
* ג'קי (לביא זיטנר): מוכר כדורי מרץ. מוכר את הכדורים מתמר. נעצר בהמשך.
*מאיה קפלן (חגית דסברג): עורכת דין וחברתה של דניאלה שעוזרת לה בעניין גאיה כדי להילחם בליאור עליה.

==בתרבות==
* במערכון האחרון של לובה (טל פרידמן), בעונה הראשונה של "ארץ נהדרת", צילמו כביכול פרק של אהבה מעבר לפינה בהשתתפות יהודה לוי (בתפקיד של ליאור).

==קישורים חיצוניים==

* 
*[http://vod.walla.co.il/tvshow/1773731 פרקי הסדרה] באתר וואלה וידאו
==הערות שוליים==

קטגוריה:סדרות טלוויזיה ישראליות
קטגוריה:טלנובלות ישראליות
קטגוריה:סדרות טלוויזיה ישראליות שעלו לשידור בשנות ה-2000
קטגוריה:ערוץ 2: תוכניות וסדרות
קטגוריה:קשת: תוכניות וסדרות
קטגוריה:רשת: תוכניות וסדרות
קטגוריה:טלעד: תוכניות וסדרות